سینگولاریتی

سینگولاریتی (اینگلیسی جه: Singularity ) اتا اول شخص ویدئو کا نوم هسّه کا کومپانی Raven Software دله بسات بئی یه و سال 2010  کومپانی Activision اینتا کا ره Microsoft Windows، PlayStation 3، Xbox 360 وسه تنک هاکردنه. این ویدیو کا ره Epic Games گرافیکی ماتور جا کا ونه نوم Unreal Engine 3 هسّه بساتنه.

 گیم پلی 
سینگولاریتی اتا اول شخص تیراندازی هسّه کا ترس عنصرئون هم دارنه. اتا دستگاه دره کا ونه نوم TMD هسه. کاکر اینتا دستگاه جا تونده توم ره دست بوره  و توم دله یور و یِر بوره، آدم ئون یا اشیائونی که وینده ره تغییر هاده بستینکلا خراب بئی پل ره توم دله یِر بَوِره و وِره تغییر هاده به اون گدر که سالم بی یه، یا اون گدر که دِشمند ره وینه وره توم دله انّه یور بوره که ونه جا فقط هِسِکا بمونّه.

اتی جائون هم دره که کاکر تونده TMD دستگاه ره بَوره اونجه تا ونه قِد ره ویشتر هاکنه.
 مالتی پلیر 
کاکرئون توندنه مالتی پلیر هم بازی هاکنن که دِ حالت دارنه. وشون یا همه سرباز نقش دارِنّه و چند تا تیم رسد بونه و همدیگر جا الجه کفنّه، یا اتا تیم سرباز نقش گیرنه و اتا تیم توشمار‌ نقش گیرنه و اِتی کا شرو بونه.

 آسنی 
کا آسنی اینتی شِروع بونه که اتا جزیره که ونه نوم کاتورگا-دِوازِّه (Katorga-12) هسّه و شوروی وسه بی‌یه و اِسا هِچکس ونه دله دنی‌یه اتّا مغناطیسی پالس در کنّه کا باعث بونه اتا آمریکایی جاسوسی مونگ‌مونا‌(ماهواره) آسیب بوینه. همینسه وشون شک کفنه و اتا تیم ره هلی‌کوپتر ره جا راهی کندنه تا بورن جزیره ره وررسی هاکنن. سربازئون تا برسینه اتی مغناطیسی پالس در بونه و وشون هلی‌کوپتر رقد شونه. اینجه کاکر اتا سرباز نقش کا ونه نوم ناتانیل رینکو هسّه ره شه دست گیرنه.

 بساتن 
Raven Software باته که سینگولاریتی بساتن خله مشکلات داشته و اتا کَش Activision که سینگولاریتی تنک‌کَر بی‌یه نزدیک بی‌یه دِرِسّی بزنه کا ره کنسل هاکنه. ونه بساتن گدر رِیوِن سافت‌ور شه پرسنل ره کمتِر هاکرده و کا چن کش عقب دکته و تنک بَیِّنِ توم ارزا بَیّه.

 تنک بَیِّن په 
سینگولاریتی خله خار-خار نقد بئی‌ته و هر پلتفورمی کا ونه وسه تنک بیه موفق بی‌یه و ویدئو کا نقدکرئون وره خله خار نمره هدانه. ونه تنک‌کر کومپانی، ونه بروتن جا رضایت ناشته.

 منبع 

 11 ارکه ما 1535 تبری، این ولگ اینگلیسی ویکی‌پدیا جه ترجمه بیّه.

رج:کامپیوتری کائون